Diari Oficial de la Generalitat Valenciana


Sumari del DOGV 2910, del 16-01-1997 (1997/850609)

ORDRE de 3 de desembre de 1996, de la Conselleria d'Economia i Hisenda, per la qual s'acorda la permuta d'11,98 ha pertanyents a la forest Portaceli, situada en el terme municipal de Serra, propietat de la Generalitat Valenciana, per igual superfície distribuïda en set parcel·les, propietat de la Cartoixa de Portaceli, enclavades en la mateixa forest.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2910

Data del DOGV
:   16-01-1997

Secció del DOGV
:   ALTRES DISPOSICIONS

Número del document
:   1997/850609


Data del document
:   03-12-1996

Organisme emissor
:   Conselleria d'Economia i Hisenda

Tipus de document
:   Ordre

ORDRE de 3 de desembre de 1996, de la Conselleria d'Economia i Hisenda, per la qual s'acorda la permuta d'11,98 ha pertanyents a la forest Portaceli, situada en el terme municipal de Serra, propietat de la Generalitat Valenciana, per igual superfície distribuïda en set parcel·les, propietat de la Cartoixa de Portaceli, enclavades en la mateixa forest.  
Vist l'expedient promogut per la Cartoixa de Portaceli, en sol·licitud de permuta d'11,98 ha de la forest Portaceli, número 13 del Catàleg d'Utilitat Pública, situat en la partida de la Foia del terme municipal de Serra, propietat de la Generalitat Valenciana, situades al voltant de l'enclavament de la Cartoixa, per set parcel·les de terreny situades en la partida La Temeritat del mateix terme municipal.  
Vist que la Conselleria d'Agricultura i Medi Ambient ha informat favorablement sobre la permuta i en proposa l'aprovació.  
Vist que és justificada aquesta permuta per reduir enclavaments en la forest o facilitar la delimitació de límits entre ambdues propietats, deixant la carretera al monestir com a línia de delimitació.  
Vist que de la taxació pericial practicada es desprèn la igualtat del valor dels terrenys que es permuten, que és de 6.593.400 pessetes.  
Atès el que disposen els articles 182 i següents de la Llei de Forests, en els articles 33, 38 i següents de la Llei de Patrimoni de la Generalitat Valenciana, i concordants del Reglament del Patrimoni de l'Estat,  
Ordene  
Article primer  
Acordar la permuta d'11,98 ha de la forest Portaceli, situades en la partida de la Foia del terme municipal de Serra, propietat de la Generalitat Valenciana, que confronten, al nord i oest, amb la forest número 13 del CUP; sud, Cartoixa de Portaceli i carreteres; i est, amb la forest número 13 del CUP i la Cartoixa de Portaceli, per set parcel·les que totalitzen la mateixa superfície, propietat de la Cartoixa de Portaceli, i que a continuació es descriuen:  
1. Parcel·la 2 del polígon 46, que correspon a l'enclavament El Marge, i té una superfície d'1,25 ha. Confronta, al nord, sud i oest, forest número 13 del CUP; i a l'est, camí de la Font del Marge.  
2. Parcel·la 5 del polígon 47, que correspon a l'enclavament El Marge, i té una superfície de 0,9380 ha. Confronta, al nord i est, forest número 13 del CUP; i al sud i oest, camí de la Font del Marge.  
3. Parcel·la 2 del polígon 44, que correspon a la partida Ribàs dels Diners, i té una superfície de 1,25 ha. Confronta, al nord, Cartoixa de Portaceli; al sud i oest, forest número 13 del CUP; i a l'est, carretera de Bétera a Portaceli.  
4. Parcel·la 3 del polígon 44, que correspon a la partida Canyada dels Creuetes, i té una superfície de 4,7875 ha. Confronta, al nord, forest número 13 del CUP i Cartoixa de Portaceli (parcel·la 20 del polígon 44); al sud, Cartoixa de Portaceli (parcel·la 4 del polígon 44); a l'est, carretera de Bétera a Portaceli; i oest, forest número 13 del CUP  
5. Parcel·la 4 del polígon 44, que correspon a la partida Bassa del Pi, i té una superfície de 3,20 ha. Confronta, al nord, Cartoixa de Portaceli (parcel·la 3 del polígon 44); al sud, Cartoixa de Portaceli (parcel·la 5 del polígon 44); a l'est, carretera de Bétera a Portaceli; i oest, forest número 13 del CUP  
6. Parcel·la 5 del polígon 44, que correspon a la partida Bassa del Pi, i té una superfície de 0,1250 ha. Confronta, al nord, Cartoixa de Portaceli (parcel·la 4 del polígon 44); al sud i est, carretera de Bétera a Portaceli; i oest, forest número 13 del CUP  
7. Parcel·la 20 del polígon 44, que correspon a la partida Canyada dels Creuetes, i té una superfície de 0,4375 ha. Confronta, al nord i oest, forest número 13 del CUP; al sud, Cartoixa de Portaceli (parcel·la 3 del polígon 44); i est, carretera de Bétera a Portaceli.  
Article segon  
El terreny de la Generalitat Valenciana que, com a conseqüència de la permuta, adquireix la Cartoixa de Portaceli, s'haurà de segregar de la finca registral número 648, que consta inscrita en el Registre de la Propietat de Massamagrell al volum 385, llibre 5, de Serra, foli 193.  
Les finques detallades amb els números 3 al 7 de la Cartoixa de Portaceli que, alhora, rep la Generalitat Valenciana, s'hauran de segregar de l'agrupació formada per les finques registrals números 281, 282 i 283, inscrites en el Registre de la Propietat de Massamagrell als volums 331, 190 i 19; llibres 3, 2 i 2, i folis 23, 82 i 85, respectivament.  
Les finques detallades amb els números 1 i 2, constitueixen la totalitat de l'enclavament El Marge, inscrit en el Registre de la Propietat de Massamagrell al volum 190, llibre 2, de Serra, foli 120, finca número 293.  
Article tercer  
Atesa l'equivalència de valors dels terrenys objecte de permuta, aquesta es durà a terme sense compensació econòmica per cap de les parts.  
Article quart  
Que la Conselleria d'Agricultura i Medi Ambient partione i fite les parcel·les de terreny objecte de permuta.  
Article cinquè  
Elevar a escriptura pública aquesta permuta i inscriure, a nom de la Generalitat Valenciana, els terrenys que s'adquireixen.  
València, 3 de desembre de 1996  
El conseller d'Economia i Hisenda,  
José Luis Olivas Martínez